ΜΙΑ ΣΕΙΡΑ ΤΟΥ NETFLIX
Πώς να περιγράψεις πώς είναι να 'σαι πρίγκιπας της Ουαλίας;
Δεν είναι δουλειά.
Ούτε επάγγελμα.
Είναι απλώς
μια δυσχερής κατάσταση.
Οι προκάτοχοί μου ξόδεψαν τη ζωή τους στην αδράνεια και τις ακολασίες,
αλλά εγώ δεν αντέχω την αδράνεια.
Ούτε τις ακολασίες.
Γνωρίζω κάθε μέρα άτομα απ' όλα τα κοινωνικά στρώματα.
Υπουργούς, επιστήμονες, επιχειρηματίες,
συνομήλικούς μου άντρες και γυναίκες που άφησαν το σημάδι τους στον κόσμο.
Ό,τι ακριβώς
δεν επιτρέπεται σ' εμένα.
Σε άλλο επαγγελματικό πεδίο, θα ήμουν
στο απόγειό μου.
Αντ' αυτού,
τι είμαι; Είμαι μόνο…
ένα άχρηστο στολίδι,
κολλημένο σε μια αίθουσα αναμονής,
μαζεύοντας σκόνη.
Να με πάλι. Άρχισα την τραπεζομουρμούρα.
Όχι, απλώς είναι ωραία να τα λες ως έχουν σε στενούς φίλους.
Καταλαβαίνουμε.
Είστε πηγή που χαραμίζεται αδίκως.
Δείτε το έργο που κάνετε με το The Prince's Trust.
Αλλάζετε τις ζωές νέων, δίνετε χιλιάδες επιχορηγήσεις ετησίως.
Για την ακρίβεια, 20.000.
Τελευταία πρωτοβουλία μας είναι απογευματινά κέντρα στη χώρα,
όπου παιδιά από μεγάλες οικογένειες με χαμηλό εισόδημα
θα έρχονται να μελετούν.
Υπέροχη ιδέα.
Δεν μου φαίνεται στολίδι που μαζεύει σκόνη.
Σ' ευχαριστώ, Νάνσι.
Δεν τελείωσε η σημερινή δουλειά, θα με συγχωρέσετε;
-Καληνύχτα. -Καληνύχτα σας.
Ένα, δύο, τρία, δώσε.
Ελάτε, το κάνετε αργά. Για πάμε!
-Έχω πέντε χαρτιά. -Εμπρός.
Άντριου.
-Υψηλότατε. -Ακόμα χάνω, δηλαδή;
Μαμά;
-Είναι… -Έρχεται σε λίγο.
Πρέπει να περιμένω να το σηκώσει.
Ένα, δύο, τρία, δώσε.
Είστε όλοι μαζί εκεί;
Ναι, όλοι εδώ.
Ξεχωριστή εποχή του χρόνου.
Οι τέσσερίς σας θα περάσετε τα Χριστούγεννα ή…
-Νομίζω ότι το σήκωσε, κύριε. Ευχαριστώ.
Λοιπόν, σειρά μου. Λόρα, πάλι κλέβεις;
Εμπρός.
Μακάρι να το σήκωνες εσύ. Δεν ξέρω τι να πω.
Είμαστε μόνοι τώρα.
Είμαι στο υπνοδωμάτιο.
-Στο κρεβάτι; -Πάνω.
Τυχερό κρεβάτι.
Στο Τσέσιρ είσαι ακόμα;
Ναι.
Μου λείπεις τρομερά.
Θα γυρίσεις σύντομα, καλέ μου.
Θα μιλήσεις στην Οξφόρδη αύριο;
Ναι.
Γι' αυτό πήρα, βασικά. Αντέχεις να ακούσεις την ομιλία;
Είναι μεγάλη; Έχουμε απαρτία.
Όχι, σύντομη. Και δυναμική.
Και λίγο αμφιλεγόμενη.
Γι' αυτό θέλω τη γνώμη σου. Ξέρεις να με μαζεύεις.
Εντάξει.
Θύμισέ μου το θέμα.
Η διδασκαλία των αγγλικών στα σχολεία.
"Είναι εκπληκτικό που στην Αγγλία
έχουμε παράξει απ' τις πιο όμορφες γλώσσες.
Αλλά ο ρυθμός υποβάθμισής της
προκαλεί ανησυχία.
Είναι τραγικό για την επόμενη γενιά
που στη γενέτειρα της γλώσσας του Κιτς,
του Σέλεϊ, του Σαίξπηρ,
η διατήρηση της γλώσσας και του επιπέδου διδασκαλίας της
δεν θεωρούνται πλέον προτεραιότητα.
Αν δούμε τη χρήση της γλώσσας στις επιχειρήσεις, στα έντυπα,
στα τηλεοπτικά προγράμματα
ή στα σχολεία, τα πανεπιστήμια και τα ιδρύματά μας,
φαίνεται πόσο έχει εξαθλιωθεί η σπουδαία μητρική γλώσσα μας".
Η διεύθυνση;
Σάτον Ντράιβ.
-Σε ποια κομητεία; -Στο Τσέστερ.
Επείγοντα, πείτε μου τι συνέβη.
Χρειάζομαι ασθενοφόρο.
Μικρό ατύχημα στη Χέντλεϊ,
πιθανή οδήγηση υπό μέθη.
Ο ασθενής αιμορραγεί;
Ναι, έτσι νομίζω.
Ναι, αιμορραγεί.
Κοροϊδεύει! Τα 'χει χάσει!
Κύριε, μπορείτε να ηρεμήσετε και να μου πείτε τι ακριβώς συνέβη;
"…φαίνεται πόσο έχει εξαθλιωθεί η σπουδαία μητρική γλώσσα μας.
Όλα συμβαίνουν 'στην τελική'.
Κι από όλα βγαίνουμε 'πάτσι πόστα'".
Δεν θα δεχτώ ευχαριστήρια που θα το πω αυτό,
αλλά η σήψη ξεκινάει απ' τα ιδρύματα που έχουν χρέος
να διατηρήσουν την περήφανη γλωσσική και πολιτισμική κληρονομιά μας.
Για να παραγάγουμε τους επόμενους σπουδαίους συγγραφείς,
το εκπαιδευτικό σύστημά μας
πρέπει να προστατεύσει το σπουδαιότερο εθνικό εξαγώγιμο προϊόν,
την αγγλική γλώσσα,
η οποία, όπως κάθε γλώσσα,
είναι κάτι παραπάνω από μια συλλογή λέξεων.
Είναι ένας τρόπος δημιουργίας γεφυρών
ανάμεσα σε άτομα διαφορετικού υπόβαθρου, κουλτούρας και γενιάς".
Πώς σου φαίνεται;
Υπέροχη.
Προχώρησέ το κι άλλο.
Η γλώσσα μας είναι σαν απειλούμενο είδος που θέλει προστασία.
Κακώς την αφήνουμε να κατακρεουργείται.
Συμφωνώ.
Αλλά ο γραμματέας μου πιστεύει ότι ίσως το παρατράβηξα.
Ίσως καλύτερα να αφήνεις το κοινό διψασμένο.
Ναι.
Μάλλον πρέπει κανείς να καταλάβει το κλίμα.
Να ψηλαφήσει προσεκτικά,
αν με καταλαβαίνεις.
Είσαι πολύ καλός στο να ψηλαφίζεις.
Πάψε.
Είναι πολύ επικίνδυνο.
Αν το δημοσιεύσουμε, ίσως γίνουμε υπεύθυνοι
για τη διάλυση βασιλικού γάμου.
Αλλά ούτε θέλω να πάει απέναντι ο φίλος μας
και να το πουλήσει αλλού.
Δώσ' του όσα θέλει.
Κράτα την κασέτα.
Βάλ' τη στο χρηματοκιβώτιο, και βλέπουμε.
Ο ανελκυστήρας πάει κάτω.
Κοιμήθηκες;
Όχι, εδώ είμαι.
Καληνύχτα. Σ' αγαπώ.
Σε λατρεύω.
Καληνύχτα.
Η ΜΕΛΛΟΝΤΙΚΗ ΠΟΡΕΙΑ
ΤΡΙΑ ΧΡΟΝΙΑ ΑΡΓΟΤΕΡΑ
Είστε αμφότεροι αποφασισμένοι;
Χωρίς αμφιβολίες; Δισταγμό;
Αυτό θέλετε πραγματικά;
Πολύ καλά.
Επιτρέψτε μου, κα πρόεδρε, να ενημερώσω τη Βουλή
ότι το Μπάκιγχαμ αυτήν τη στιγμή δημοσιεύει αυτήν τη δήλωση.
Έχει ως εξής.
"Δυστυχώς,
ο πρίγκιπας κι η πριγκίπισσα της Ουαλίας αποφάσισαν να χωρίσουν.
Οι Υψηλότατοι δεν σκοπεύουν να πάρουν διαζύγιο,
οι συνταγματικές θέσεις τους παραμένουν ανεπηρέαστες".
"Συμμεριζόμαστε τη θλίψη που θα προκαλέσει η ανακοίνωση.
Ας προσευχηθούμε μαζί
ο Θεός να δώσει παρηγοριά και δύναμη στο ζευγάρι".
"Η απόφαση του ζεύγους να μείνει σε διάσταση
πάρθηκε φιλικά.
Θα συνεχίσουν να συμμετέχουν στην ανατροφή των παιδιών…"
"…και θα συνεχίσουν να ακολουθούν
ξεχωριστά προγράμματα δημόσιων υποχρεώσεων".
"Η βασίλισσα κι ο δούκας, αν και λυπήθηκαν,
αντιλαμβάνονται τις δυσκολίες που οδήγησαν στην απόφαση".
Αυτή ήταν η ανακοίνωση.
Σίγουρα ομιλώ εκ μέρους της Βουλής
κι εκατομμυρίων άλλων προσφέροντας τη στήριξή μας
στον πρίγκιπα και την πριγκίπισσα σ' αυτήν τη δύσκολη περίοδο.
Ναι.
Όταν ένα σκάφος είναι σε θαλασσοταραχή,
ενίοτε είναι απαραίτητο να αλλάξει ρότα.
Γι' αυτό είμαστε όλοι εδώ σήμερα.
Το συγκεκριμένο είναι δημιούργημα του αυλάρχη.
Ντέιβιντ, θες να πεις δυο λόγια;
Σας ευχαριστώ.
Θα συμφωνήσουμε όλοι
ότι τα τελευταία χρόνια ήταν ιδιαιτέρως δύσκολα για τη μοναρχία.
Η φωτιά στο Κάστρο του Γουίνδσορ,
η αποτυχία πολλών βασιλικών γάμων…
Εγείρονται ερωτήματα
για το αν η οικογένεια αξίζει το κόστος, αν είναι…
Ναι, δεν χρειάζεται να τα ξαναπούμε.
Μετά από διαβουλεύσεις με τη Μεγαλειοτάτη και τον Υψηλότατο,
αποφασίσαμε να ιδρύσουμε ένα ανεπίσημο επιτελείο.
Μια ειδική ομάδα που θα διαφυλάσσει τη μοναρχία
σ' έναν ταχέως μεταβαλλόμενο κόσμο.
Κι εφόσον σκοπός είναι η εύρεση νέων κατευθύνσεων για την επικείμενη πορεία…
Μελλοντική.
Ορίστε;
Μελλοντική, Ντέιβιντ.
Μελλοντική πορεία.
…θα ονομαστεί Ομάδα Μελλοντικής Πορείας.
Θα έπρεπε να είμαι ευγνώμων.
Προσπαθώ να τους πείσω να αλλάξουν
ούτε εγώ ξέρω από πότε, και μετά από 25 χρόνια, συμφωνούν.
-Και τι σκέφτηκαν; -Είσαι έτοιμη;
Να αφήνουν κόσμο στο βασιλικό θεωρείο στο Άλμπερτ Χολ.
Ριζοσπαστικό!
Να κάνουν προαιρετική την υπόκλιση σε κάποια μέλη της βασιλικής οικογένειας.
Να δώσουν μεγαλύτερο ρόλο στην Ορχήστρα της Αεροπορίας
στην τελετή Αλλαγής Φρουράς στο παλάτι.
-Γιατί είναι προοδευτικό; -Επειδή έχουν και γυναίκες.
Ζήτω η επανάσταση!
Ακριβώς. Εντωμεταξύ, καμία συνταγματική μεταρρύθμιση,
τίποτα για το ότι ο μονάρχης είναι αρχηγός κράτους
κι Υπέρτατος Κυβερνήτης της Εκκλησίας.
Κι υποτίθεται ότι η χώρα μας είναι μια σύγχρονη δημοκρατία.
Τους είπα ότι χρειαζόμαστε κάτι πιο…
…ριζοσπαστικό.
Μιλάτε για μείωση δαπανών κι αλλαγή στις βασιλικές αποζημιώσεις.
Γιατί να μην καταργηθούν εντελώς; Να χρηματοδοτείται μόνη της η μοναρχία.
Μιλάτε για πιο πολλές γυναίκες στις παρελάσεις.
Γιατί όχι κάτι πιο εκτεταμένο;
Να μην αποκλείονται οι μεγαλύτερες κόρες απ' τη διαδοχή.
Όσα παρουσιάσατε σήμερα
δεν εκφράζουν μια σύγχρονη Βρετανία,
το ποιόν της, την αίσθησή της, όσα την απασχολούν.
Παιδεία, απειλή του περιβάλλοντος,
ευκαιρίες σε μη προνομιούχους νέους.
Κάνω χρόνια εκστρατεία γι' αυτά.
Μάλλον παρασύρθηκα λίγο.
Τόλμησα να αναφέρω την ηγέτιδα.
Μπροστά της.
Θεέ μου.
Όλοι είδαμε την πρόσφατη δημοσκόπηση για το Σύνδρομο της Βασίλισσας Βικτωρίας
και ότι πολλοί θεωρούν το Στέμμα απόμακρο κι απρόσιτο.
Λέτε ότι θέλετε να ανανεώσετε τη μοναρχία.
Αυτό ακριβώς είναι αυτό που προτείνω.
Μια νέα μοναρχία πρόνοιας,
που θα αφορά λιγότερο το μυστήριο, τη μαγεία και την ελέω Θεού βασιλεία
και περισσότερο τον πρακτικό ρόλο μας στην κοινωνία.
Ήταν διαφορετικός ο Κάρολος σήμερα.
Ο χωρισμός απ' την Νταϊάνα τον απελευθέρωσε.
Τον κινητοποίησε.
Κι αν ο λαός θέλει απ' τον μονάρχη να 'ναι ενημερωμένος κι επικοινωνιακός;
Οι αμφιλεγόμενες απόψεις και η πρόκληση πολιτικών αναταραχών
δεν είναι αυτό που θέλει ο λαός απ' τον μονάρχη του.
Σκέφτομαι ότι μιας και δημιουργούμε επιτροπές ή κλιμάκια
για να βρουν τη μελλοντική πορεία…
ίσως είναι χρήσιμο να παραδεχτούμε
ότι η λύση που αναζητάμε…
ίσως είναι μπροστά στα μάτια μας.
Τρέχουν γύρω μου.
Έιλαρντ.
Ναι.
-Εμείς ελέγξαμε. -Καλώς.
Κύριε.
Η ηχογράφηση έγινε από ραδιοερασιτέχνη.
Αφού αναγνώρισε τις φωνές σας, την πούλησε στη The Daily Mirror.
Η εφημερίδα αποφάσισε να μην τη δημοσιεύσει,
για να μην πλήξει τον βασιλικό γάμο.
Αλλά τώρα που είστε επισήμως σε διάσταση,
η εφημερίδα θεωρεί ότι μπορεί να δημοσιεύσει.
Και πρέπει να είμαστε έτοιμοι
για τη δημοσίευση της απομαγνητοφώνησης τις προσεχείς μέρες.
Πώς γίνεται να το κάνουν;
Είναι μια ιδιωτική συζήτηση.
Προσωπικό θέμα δύο ενηλίκων. Δεν αφορά κανέναν.
Δυστυχώς, κύριε,
ενώ η εσκεμμένη υποκλοπή ιδιωτικών τηλεφωνημάτων είναι παράνομη,
ο εν λόγω ραδιοερασιτέχνης
ισχυρίζεται ότι εντόπισε τυχαία τη συζήτηση.
Κάτι που δύσκολα διαψεύδεται.
Δεν θυμάμαι καν τη συζήτηση.
Μάθαμε τι ακριβώς ειπώθηκε;
Δεν ξέρουμε ακόμα λεπτομέρειες, αλλά μάθαμε ότι ήταν προσωπική συζήτηση.
Πολύ προσωπική.
Πώς σου φαίνεται;
Υπέροχη.
Προχώρησέ το κι άλλο.
Η γλώσσα μας είναι σαν απειλούμενο είδος που θέλει προστασία.
Κακώς την αφήνουμε να κατακρεουργείται.
Συμφωνώ.
Αλλά ο γραμματέας μου πιστεύει ότι ίσως το παρατράβηξα.
Ίσως είναι καλύτερο να αφήνεις το κοινό διψασμένο.
Ναι.
Μάλλον πρέπει κανείς να καταλάβει το κλίμα.
Να ψηλαφήσει προσεκτικά,
αν με καταλαβαίνεις.
Είσαι πολύ καλός στο να ψηλαφίζεις.
Πάψε.
Θέλω να σε ψηλαφίσω.
Παντού.
Πάνω και κάτω. Μέσα κι έξω.
Ιδίως μέσα κι έξω.
Αυτό ακριβώς χρειάζομαι τώρα.
Αλήθεια;
Θα με αναζωογονούσε.
Δεν αντέχω κυριακάτικο βράδυ χωρίς εσένα.
Θεέ μου.
Είναι σαν την εκπομπή Start the Week.
Δεν ξεκινάω βδομάδα χωρίς εσένα.
Σου γεμίζω το ντεπόζιτο.
Ναι.
-Για να αντέξεις. -Και μετά είμαι καλά.
Κι εγώ;
ΑΠΟΦΑΣΙΣΤΕ ΟΙ ΙΔΙΟΙ
Το θέμα είναι ότι σε θέλω πολλές φορές τη βδομάδα.
Κι εγώ.
Όλη τη βδομάδα.
Συνέχεια.
Αγάπη μου, σε θέλω τώρα.
Αλήθεια;
Κι εγώ.
Απεγνωσμένα.
Μακάρι να μπορούσα
να ζω μες στο παντελόνι σου. Θα ήταν πιο εύκολο.
Θα μεταμορφωθείς σε εσώρουχο;
Ή ταμπόν, ο μη γένοιτο. Με την τύχη που έχω!
Είσαι εντελώς ηλίθιος.
Τι υπέροχη ιδέα!
Να πεταχτώ στη λεκάνη
και να συνεχίζω εσαεί να στροβιλίζομαι, να μη με ρουφάει.
Αγάπη μου.
Μέχρι να 'ρθει το επόμενο.
Ίσως επιστρέψεις σαν κουτί.
Τι κουτί;
Ένα κουτί ταμπόν.
Θα συνεχίζεις.
Όντως.
Κοιμήθηκες;
Όχι, εδώ είμαι.
Θα με πάρεις όταν ξυπνήσεις;
Καληνύχτα, αγάπη μου. Σ' αγαπώ.
Κι εγώ σ' αγαπώ.
Δεν θέλω να πω γεια.
Ούτε εγώ.
Αλλά πρέπει να κοιμηθείς.
Γεια σου, αγάπη μου.
-Γεια. -Γεια.
Πίεσε το κουμπί.
Το στήθος θα πιέσω.
Μακάρι να πίεζες το δικό μου.
Θεέ μου.
Εγώ να δεις.
Όλο και πιο δυνατά.
Αγάπη μου…
Καληνύχτα.
Σ' αγαπώ.
Σε λατρεύω.
Καληνύχτα.
Αναταραχή στη Βρετανία με τη δημοσίευση των κασετών "Καμίλαγκεϊτ".
Το τηλεφώνημα του πρίγκιπα Καρόλου με στενή φίλη ηχογραφήθηκε προ τριετίας.
Δεν θα ανακάμψει. Οι κασέτες είναι πρόστυχες.
Προκαλεί αμφιβολίες για το αν θα γίνει ποτέ βασιλιάς.
Κι άλλο βασιλικό σκάνδαλο στα πρωτοσέλιδα.
Άλλο ένα βαρύ πλήγμα στην κρίση της μοναρχίας.
Σάλι Χίκμαν, NBC News, Λονδίνο.
Ορίστε.
Σου έφερα δυνατά κι εντελώς χημικά φάρμακα για το κρύωμα.
Ξέρω ότι θα παίρνεις καμιά ρίζα ή βότανο.
Σκόρδο, πιπερόριζα και σαμπούκο.
Είπα να σου φέρω κάτι που έχει αποτέλεσμα.
Καημένε.
Είναι δολοφονία.
Πλήρης αποδεκατισμός του χαρακτήρα μου
κι όλων αυτών για τα οποία κόπιασα.
Στην πάροδο των χρόνων,
προκάλεσες πολλά προβλήματα στον εαυτό σου.
Μα κανείς δεν το αξίζει αυτό.
Ευχαριστώ.
Με ενοχλεί η υποκρισία.
Λες και κανένας δημοσιογράφος δεν μίλησε σε εραστή στο τηλέφωνο.
Δεν είπε κάτι ντροπιαστικό.
Ήταν κάπως ντροπιαστικό, έτσι;
Ήταν λίγο γυναικολογικό για τα γούστα μου.
Κοίτα,
όταν σταμάτησε να μου έρχεται αναγούλα…
Θεέ μου!
…απέμεινε μια αναπάντεχη
συγκίνηση
από δύο εφήβους μιας κάποιας ηλικίας
που ήταν τόσο λαμπρά ανθρώπινοι
κι ερωτευμένοι.
Και μόνο γι' αυτό, σου αξίζουν εύσημα.
Ιδίως σ' αυτήν την οικογένεια.
Είσαι γλυκιά.
Αμφιβάλλω ότι ο πατέρας θα το δει έτσι.
Εντάξει.
Θα τα πούμε αύριο. Ή όποτε.
Αν δεν ντρεπόμουν τόσο,
ίσως παραδεχόμουν ότι θαυμάζω το μέγεθος του κατορθώματός σου.
Με μία κίνηση,
κατάφερες να αποξενώσεις την Εκκλησία με την ηθική σου,
τους πολιτικούς με την ανάρμοστη συμπεριφορά σου.
Η Βουλή των Κοινοτήτων είναι ανάστατη.
Λένε ότι πατήσαμε το κουμπί αυτοκαταστροφής.
Ανάμεσα στις πολλές σου εντελώς αδικαιολόγητες στρατιωτικές τιμές,
είσαι κι επίτιμος συνταγματάρχης του Βασιλικού Ουαλικού Συντάγματος.
Μας θυμίζεις το σύνθημά τους;
Μεταφρασμένο.
-Θάνατος παρά ατίμωση. -Δυνατά!
Θάνατος παρά ατίμωση!
Καλά θα κάνεις να το αναλογιστείς.
Ακόμα εδώ είσαι;
Ήταν οδυνηρό.
Και δημόσιο.
Και εντελώς περιττό.
Όλοι φοβούνται στο παλάτι, και ο πατέρας μου.
Δεν ξέρουν πώς άλλαξε ο κόσμος, κατηγορούν ο ένας τον άλλον.
Αυτό δεν δικαιολογεί την περιττή και σαδιστική επιδειξιμανία.
Ακούγεται σαν ψευτοπαλικαρισμός.
Κι όλοι οι κόλακες έγνεφαν.
Ευγνώμονες που κατ' εξαίρεση δεν πρόσβαλε εκείνους.
Δεν έχω άλλη επιλογή απ' το…
Να προστατευτείς.
Να φροντίσεις τον εαυτό σου.
Ναι.
Οι ιστορικοί δεν θα εντοπίσουν τη στιγμή της απόσχισης,
γιατί δεν συνέβη κάτι επισήμως.
Αλλά λαμβάνει χώρα η αλλαγή. Κοιτάξτε γύρω σας. Τι βλέπετε;
Όχι ηλικιωμένους, ανιαρούς κόλακες, αλλά νέους, σύγχρονους επαγγελματίες.
Η Ομάδα της Μελλοντικής Πορείας, ή Αυτή Που Μένει Πίσω, όπως τη λέω,
θα προετοίμαζε τη μοναρχία για τη νέα χιλιετία,
αλλά επικρατεί σύγχυση σχετικά με τη χιλιετία που βρισκόμαστε.
Η κατευθυντήρια αρχή, αν θέλουμε να σώσουμε τη μοναρχία,
πρέπει να 'ναι το αντίθετο απ' αυτό που προτείνει η Ομάδα.
Όλοι συμφωνούμε κι οι δημοσκοπήσεις δείχνουν ότι η μοναρχία είναι σε τέλμα.
Και δη επικίνδυνο.
Ο κόσμος πρέπει να πιστέψει και να ενθουσιαστεί για το μέλλον.
Αν αναρωτηθούμε ποιο είναι το μέλλον της μοναρχίας, εσείς είστε η απάντηση.
Μα το πρόβλημα είναι ότι δεν σας ξέρουν.
Ποιος είστε πραγματικά, τι σκέφτεστε, νιώθετε…
Συμφωνώ.
Τι θα κάνουμε γι' αυτό;
Μια σκέψη μας
ήταν πως ίσως ένα ώριμο, προοδευτικό τηλεοπτικό αφιέρωμα
θα ήταν μια λύση.
Όπου ο πρίγκιπας της Ουαλίας έχει την ευκαιρία
να μιλήσει ελεύθερα.
Παράλληλα με μια εκτεταμένη συνέντευξη,
θα δώσουμε στις κάμερες πρόσβαση στον μέλλοντα βασιλιά επί τω έργω.
Ένα οικείο κι έγκυρο προφίλ
ενός ανοιχτόμυαλου, συμπονετικού, προοδευτικού άνδρα
που είναι πρίγκιπας της Ουαλίας επί 25 χρόνια,
μια ευκαιρία να δείξει το όραμά του για μια σύγχρονη μοναρχία και Βρετανία.
Ποιος θα έπαιρνε τη συνέντευξη;
Πολλοί οι υποψήφιοι,
αλλά μας ενθουσιάζει πιο πολύ ο Τζόναθαν Ντίμπλεμπι.
Είναι σοβαρός. Είναι ειλικρινής. Έχει ανεξάρτητη σκέψη.
Το Ντάραμ θα ήταν ιδανικό αν πηγαίναμε απ' το Δυτικό Σιλντς…
Ο κόσμος θα ξέρει ότι δεν είναι κολακεία και βασιλοφροσύνη με τον Ντίμπλεμπι.
Υπάρχει κι ένα ρίσκο.
Κάποια στιγμή, θα ρωτήσει για τον γάμο.
Αλλά πιστεύουμε ότι η προοπτική ανταμοιβής υπερτερεί κατά πολύ.
Με την ησυχία σας.
Μετρημένος, σκεπτόμενος…
-Έτοιμοι; -Ναι.
-Ωραία. -Μάλιστα. Ξεκινάμε.
Ευχαριστώ.
Γεια σου, Τζόναθαν. Τι κάνεις;
-Κύριε. -Πού με θέλεις;
Εδώ, παρακαλώ.
-Παρακαλώ. -Ησυχία, παρακαλώ.
-Μάλιστα. -Πέντε, τέσσερα, τρία…
Υψηλότατε, μπορούμε να πούμε ότι τα τελευταία χρόνια
η βασιλική οικογένεια έχει πληγεί από πολλές δυσκολίες.
Πιστεύετε ότι μ' όλες αυτές τις αναποδιές στην οικογένεια κι εσάς προσωπικά
θα επιβιώσει η μοναρχία;
Και με το παραπάνω.
Ελπίζω ότι θα ακμάσει.
Αλλά πρέπει να προσαρμοστεί.
Είναι γνωστό ότι είμαι ανοιχτός στην ιδέα της μεταρρύθμισης.
Πιστεύω ότι είμαστε σε μια κρίσιμη περίοδο για τη μοναρχία
και πρέπει να είμαστε ριζοσπαστικοί.
Αλλά δεν μπορώ να κάνω πολλά ως πρίγκιπας της Ουαλίας.
Ως βασιλιάς, θα βρεθείτε στην κεφαλή μιας επίσημης Εκκλησίας.
Στο παρελθόν, επιδείξατε ενδιαφέρον σε άλλα πιστεύω.
Πώς ταιριάζει αυτό με τον μελλοντικό ρόλο
του Υπέρτατου Κυβερνήτη της Εκκλησίας της Αγγλίας,
Υπερασπιστή της Πίστης;
Προτιμώ να με θεωρώ υπερασπιστή όχι μίας πίστης,
της Εκκλησίας της Αγγλίας, αλλά υπερασπιστή της πίστης γενικά.
Γιατί να έχει η Εκκλησία της Αγγλίας το μονοπώλιο στο Στέμμα;
Οι Εβραίοι, οι καθολικοί, οι Σιχ, οι μουσουλμάνοι, οι ινδουιστές;
Δεν είναι κι αυτοί υπήκοοι;
Υπάρχει ένα φλέγον θέμα στο μυαλό του λαού
σχετικά με τον γάμο σας με την πριγκίπισσα της Ουαλίας.
Απ' τους πιο σοβαρούς ισχυρισμούς σχετικά με τον γάμο σας
είναι ότι ήσασταν επανειλημμένως άπιστος
κι ότι η στενή σας σχέση με την Καμίλα Πάρκερ Μπόουλς
έπαιξε καθοριστικό ρόλο στην κατάρρευσή του.
Τι απαντάτε σ' αυτό;
Η κυρία Πάρκερ Μπόουλς
είναι αγαπημένη, υπέροχη φίλη την οποία χαίρομαι που έχω.
Κι ακόμα κι αν είναι κανείς παντρεμένος, πρέπει να φροντίζει τις φιλίες.
Κι η κυρία Πάρκερ Μπόουλς είναι μια φίλη απ' τους πολλούς φίλους
με τους οποίους είμαι κοντά αυτά τα χρόνια.
Όταν παντρευτήκατε,
δεσμευτήκατε ενώπιον Θεού να τηρείτε τους γαμήλιους όρκους.
Προσπαθήσατε έστω να είστε πιστός απ' την αρχή;
Ασφαλώς.
-Κι ήσασταν; -Ναι.
Μέχρι που…
Μέχρι που κατέστη
προφανές ότι…
ο γάμος δεν θα σωνόταν.
Είχαμε κάνει κι οι δύο
ό,τι μπορούσαμε.
Και τότε…
προσπάθησα να κάνω το χρέος μου.
Αλλά δεν…
Δεν γινόταν τίποτα.
Οπότε, ναι…
αναζωπυρώθηκαν παλιές φιλίες.
Απαντήσατε ευθέως, πολύ ειλικρινά.
Ελπίζετε ότι το ζήτημα θα ξεθυμάνει τώρα;
Θα το προτιμούσα.
Νομίζω ότι η δυσκολία προκύπτει
απ' το ότι εμείς στη μοναρχία θέτουμε εαυτούς ως το ιδανικό.
Ως σύζυγοι ή ως γονείς.
Και συχνά η αλήθεια απέχει μακράν.
Ο λαός πρέπει να αναρωτηθεί τι θέλει απ' τους ηγέτες του.
Θέλει κάποιον που σφάλλει,
αλλά μαθαίνει απ' τα λάθη, εξελίσσεται,
αναγνωρίζει την ανάγκη για αλλαγή,
έχει όραμα;
Ή κάποιον που ευχαρίστως θα συνεχίσει να κάνει τα ίδια λάθη
και θα διατηρήσει τα πράγματα ως έχουν;
Αλήθεια, νομίζω ότι ο λαός έχει να κάνει αυτήν την επιλογή.
Η επιθυμία για πρόοδο
επεκτείνεται σε πολλούς τομείς του έργου σας ως πρίγκιπα της Ουαλίας…
Ο πρίγκιπας Κάρολος άνοιξε την καρδιά του χθες βράδυ
σε τηλεοπτικό ντοκιμαντέρ σχεδιασμένο να αναδείξει το έργο του.
Δεν φάνηκε να μετανιώνει όταν χαιρέτησε περαστικούς σήμερα
στην πρώτη του δημόσια εμφάνιση μετά τη μετάδοση του προγράμματος.
Οι βοηθοί του γνωστοποίησαν
ότι ήταν ευχαριστημένοι με την αποδοχή του αμφιλεγόμενου προφίλ.
Το παλάτι κατακλύστηκε, λένε, από τηλεφωνήματα στήριξης.
Το πρόγραμμα περιείχε πολλές αποκαλύψεις,
μεταξύ των οποίων τη στενή φιλία του πρίγκιπα με την κα Πάρκερ Μπόουλς.
Το κοινό διχάστηκε.
Κάποιοι το θεώρησαν προσπάθεια ξεκαθαρίσματος
κι άλλοι το θεώρησαν λάθος απόφαση του πρίγκιπα.
Κανένα σχόλιο απ' το Παλάτι του Κένσινγκτον,
μα η πριγκίπισσα της Ουαλίας επισκίασε τον σύζυγό της
παρευρισκόμενη απόψε στη θερινή γιορτή της γκαλερί Σέπερνταϊν,
σε μια επίδειξη περιφρόνησης
με αυτό που πολλοί αποκαλούν "φόρεμα εκδίκησης".
Νταϊάνα!
Το ζεύγος παραμένει εστιασμένο στους δημόσιους ρόλους του,
μα δεν υπάρχει αμφιβολία ότι ο πόλεμός του
έχει μπει σε μια νέα, πιο εκρηκτική φάση.
Νταϊάνα!
Καμίλα!
Οι εφημερίδες σε λένε "συνηθισμένη". Τι λες γι' αυτό, Καμίλα;
Κάντε πίσω.
Διχασμένες οι αντιδράσεις
ανάμεσα σ' αυτούς που λένε ότι ο πρίγκιπας αποδείχτηκε ακατάλληλος για βασιλιάς
και θα έπρεπε να έχει την ευπρέπεια να μείνει σιωπηλός
και σ' εκείνους…
που εξεπλάγησαν ευχάριστα με όσα είδαν κι άκουσαν.
Το ενδιαφέρον είναι ότι η επιθυμία του να είναι υπερασπιστής της πίστης γενικά,
σε Εβραίους, μουσουλμάνους, καθολικούς, Σιχ, ινδουιστές,
αντί για Υπερασπιστής της Πίστης ήταν που του χάρισε εύνοια.
Τα λόγια του είχαν αναμφίβολα απήχηση
σε παραδοσιακά αριστερούς ψηφοφόρους που δεν προσέγγιζε η μοναρχία.
Δεν είναι ρόλος του μονάρχη να κάνει εκστρατείες σαν πολιτικός,
γιατί το ίδιο το Στέμμα είναι ενοποιητικό σύμβολο.
Ενώνει ένα βασίλειο τεσσάρων εθνών
και μια παγκόσμια, πολυφυλετική Κοινοπολιτεία.
Συμβολικά.
Ο Κάρολος απογοητεύεται
γιατί το Στέμμα έχει πολλές λειτουργίες ενός άψυχου αντικειμένου.
Εκείνος προτιμά να είναι έμψυχος.
Αλλά αυτό ενέχει έναν κίνδυνο.
Κανείς καταλήγει να αναιρεί αντί να πράττει.
Υψηλοτάτη.
Δεν τρως;
Όχι, δεν έχω όρεξη.
Εκπλήσσομαι που εσύ έχεις.
Γιατί; Είναι νοστιμότατο.
Τι μαθαίνω για ένα βιβλίο;
Η ιδέα είναι να ακολουθήσει ένα μετά τη συνέντευξη.
Για περισσότερη ανάλυση.
Γιατί;
Πολλά σημαντικά που ήθελα να πω,
για την παιδεία, το περιβάλλον, την αρχιτεκτονική,
τα επισκίασε ο ντόρος για τη μοιχεία.
Επίσης, ενδιαφέρεται ο κόσμος.
Ίσως όχι όσο νομίζεις.
Ίσως περισσότερο απ' όσο νομίζεις εσύ.
Αν κρίνω απ' τα γράμματα που λαμβάνω.
Τον 18ο αιώνα, θεωρούνταν φυσιολογικό
ο πρίγκιπας της Ουαλίας να δουλεύει απ' την Οικία Λέστερ
για να έχει φρέσκες ιδέες.
Ουσιαστικά, αντιπολιτευτική μοναρχία. Αντίπαλη αυλή.
Δεν είμαστε στον 18ο αιώνα.
Και σ' αυτήν την οικογένεια δεν φτιάχνουμε αντίπαλες αυλές.
Στηρίζουμε τη μονάρχη, δεν την κριτικάρουμε.
Όλοι το ίδιο θέλουμε, Άννα.
Σίγουρα δεν θες λίγα σπαράγγια;
Είναι απ' τον κήπο.
Μάλιστα.
Ευχαριστώ που ήρθες.
Αμφέβαλλα για χρόνια για τον Κάρολο.
Ότι δεν ήταν δυνατός.
Σκληρός.
Αλλά δείτε τι άντεξε.
Πρώτα την ηχογράφηση και τον επακόλουθο εξευτελισμό.
Έπειτα τη συνέντευξη και την επακόλουθη κριτική.
Και δεν λύγισε.
Το αντίθετο.
Μπορεί να 'ναι όσο τρελός νομίζουν,
μα όχι όσο αδύναμος νομίζουν.
Ο Κάρολος που είδα σήμερα ήταν δυνατός.
Σίγουρος.
Ώριμος.
Έχει ό,τι χρειάζεται η δουλειά κι είναι σαν να την έχει αρχίσει ήδη.
Τι εννοείς;
Τον τελευταίο χρόνο,
ίσως και παραπάνω,
ο Κάρολος στήνει αργά και σταθερά δική του αυλή στο Παλάτι του Αγ. Ιακώβου.
Το δικό του Κάμελοτ.
Με δικούς του συμβουλάτορες,
με δικό του σύγχρονο, προοδευτικό πρόγραμμα.
Ξέρει ότι κάποτε θα γίνει ο βασιλιάς Κάρολος Γ'.
Κι αν θέλουμε να μάθουμε πώς θα 'ναι αυτό,
άρχισε να μας το δείχνει.
Σκοπός του The Prince's Trust είναι να εφοδιάσει νέους σαν εσάς
με ικανότητες και αυτοπεποίθηση για να πραγματοποιήσουν τα όνειρά τους.
Χαίρω πολύ.
Ίσως νομίζετε ότι κάποιος στη θέση μου
δεν θα καταλάβαινε τους νέους στις κοινότητές σας
και τις άδικες κοινωνικές κρίσεις που συχνά αντιμετωπίζετε.
Τυγχάνει να καταλαβαίνω λίγο
πώς είναι να σε κρίνουν και να σε κατακρίνουν.
Επίσης γνωρίζω ότι αυτές οι κρίσεις είναι κυρίως αναληθείς.
Ότι ο κόσμος εκεί έξω δεν έχει ιδέα ποιος είμαι πραγματικά.
Εσύ;
Είμαι σίγουρος ότι καθένας από εσάς έχει κάτι μέσα του.
Ένα μη αναγνωρισμένο μεγαλείο.
Ένα ταλέντο που του αξίζει να αναγνωριστεί.
Αυτός είναι ο σκοπός του The Prince's Trust.
Να σας δώσει τη σιγουριά για να πιστέψετε στις ιδέες σας
και τα χρήματα για να τις υλοποιήσετε.
Θέλω να προσεγγίσω όσους παραμελήθηκαν. Απορρίφθηκαν.
Να βεβαιωθώ ότι σας δόθηκε μια ευκαιρία.
Γιατί μόνο όταν ρισκάρουμε να το παρατραβήξουμε
μπορούμε να ανακαλύψουμε μέχρι πού μπορούμε να φτάσουμε.
Σας ευχαριστώ.
Σας ευχαριστώ πολύ.
Ο ΠΡΙΓΚΙΠΑΣ ΚΑΡΟΛΟΣ ΙΔΡΥΣΕ ΤΟ THE PRINCE'S TRUST TO 1976
ΓΙΑ ΝΑ ΒΟΗΘΗΣΕΙ ΜΗ ΠΡΟΝΟΜΙΟΥΧΟΥΣ ΝΕΟΥΣ
ΕΚΤΟΤΕ, ΕΧΕΙ ΒΟΗΘΗΣΕΙ ΕΝΑ ΕΚΑΤΟΜΜΥΡΙΟ ΝΕΟΥΣ
ΝΑ ΑΞΙΟΠΟΙΗΣΟΥΝ ΤΙΣ ΔΥΝΑΤΟΤΗΤΕΣ ΤΟΥΣ
ΚΙ ΑΥΤΟ ΑΠΕΦΕΡΕ ΣΧΕΔΟΝ 1,4 ΕΚΑΤ. ΣΤΕΡΛΙΝΕΣ ΣΤΗΝ ΚΟΙΝΩΝΙΑ
Υποτιτλισμός: Νότα Μουζάκη